Školský vzdelávací program
Prírodoveda
Vzdelávacia oblasť: Človek a príroda
Vyučovací predmet: Prírodoveda
Ročník: 3. – 4. ročník
Učebný plán: 3. ročník: 1 hodiny týždenne – v súlade so ŠVP
           4. ročník: 2 hodiny týždenne – v súlade so ŠVP
Charakteristika predmetu
Vzdelávací štandard predmetu je konštruovaný tak, aby si žiaci postupne systematizovali poznatky o prírode, ktoré nadobudli spontánnym učením, pričom najskôr sa sústredia na opis pozorovaných skutočností, rozvíjajú si pozorovacie a kategorizačné spôsobilosti. Neskôr sa sústredia na rozširovanie poznania tým, že sa snažia skúmať fungovanie vybraných prírodných javov. Rozvíjané sú spôsobilosti potrebné pre objektívne skúmanie sveta a vyhľadávanie informácií v rôznych druhoch sekundárnych zdrojov. Učiteľ vedie žiakov do situácií, v ktorých je ich úlohou vyjadrovať aktuálne poznanie, diskutovať s vrstovníkmi o vysvetleniach pozorovaných skutočností. Zároveň poskytuje žiakom dostatok času na skúmanie situácií a javov tak, aby sami získali nové poznanie, ktoré je funkčne začlenené v ich aktuálnom systéme vedomostí. Učiteľ usmerňuje žiakov, ktorých úlohou je samostatne tvoriť nové poznatky vlastnou bádateľskou činnosťou. Prírodoveda vedie žiakov k premýšľaniu, skúmaniu, hľadaniu informácií, zvažovaniu, usudzovaniu a k tvorbe záverov, ktoré sú argumentačne podložené, či už minulou a aktuálnou skúsenosťou, alebo inak získavanými objektívnymi informáciami. 
Ciele predmetu
Cieľom prírodovedy je rozvoj prírodovednej gramotnosti žiakov. Prírodoveda rozvíja vo vzájomnej súčinnosti všetky tri zložky prírodovednej gramotnosti: 
žiacke aktuálne poznanie (prírodovedné pojmy, koncepty); 
poznávacie procesy žiaka potrebné pri úprave aktuálnych a
tvorbe nových prírodovedných poznatkov (rozvíja induktívne poznávanie žiaka); 
špecifické prírodovedné postoje, ktoré vedú žiaka k
uvedomelému využívaniu vedomostí.
Žiaci:
spoznávajú životné prostredie a pozorujú zmeny, ktoré sa v ňom dejú,
vyjadrujú svoje predstavy o javoch slovom a obrazom, diskutujú o svojich aktuálnych predstavách, 

argumentujú a menia svoje naivné predstavy a vysvetlenia vplyvom argumentácie a/alebo vlastného bádania,
samostatne vyhľadávajú informácie v rôznych informačných zdrojoch a vo vybraných prírodovedných témach vedú veku primeranú a úrovni poznania zodpovedajúcu diskusiu,
pozorujú detaily prírodných objektov a prírodných javov a ich základe rozvíjajú svoje aktuálne poznanie,
kategorizujú prírodné objekty na základe pozorovateľných znakov,
identifikujú faktory (premenné), ktoré vplývajú na priebeh pozorovaných či skúmaných situácií a javov,
experimentujú so zmenami podmienok a vyslovujú závery z vlastného bádania,
vytvárajú si vlastné poznámky z prírodovednej aktivity a uvedomujú si ich význam pri tvorbe záveru zo zrealizovanej činnosti,
majú osvojené základné prírodovedné pojmy, pričom ich vzájomne prepájajú a vytvárajú vysvetlenia,
odlišujú vedeckú terminológiu od bežnej, hovorovej komunikácie,
chápu význam výsledkov vedy pre každodenný život a objektívne posudzujú pozitívne a negatívne vplyvy vedy a technológií na prírodu a celkové životné prostredie,
citlivo pristupujú k živej prírode,
majú tendenciu vytvárať vysvetlenia,
dokážu meniť svoje predstavy o skutočnosti, ak sú ovplyvňované logickou argumentáciou.
Stratégia vyučovania
Dosahovanie cieľov sa realizuje najmä  prostredníctvom zážitkových metód, ktoré vytvárajú optimálne podmienky pre budovanie mravného úsudku a zvnútorňovanie ponúkaných hodnôt.  Učiteľ pritom používa rôzne metódy a techniky (hru, hranie rolí, hranie scénok, anketové metódy, metódu posilňovania, problémové vyučovanie, dramatizácia …) Je dôležité si uvedomiť, že aktivity sú len prostriedkom, ktorý umožní hodnotovú reflexiu, tá je súčasťou každého kroku.  
Základom výchovno-vzdelávacieho  procesu je zážitkové učenie, ktoré učiteľ  prispôsobuje veku žiakov a situácii v žiackom kolektíve. 
Vyučovanie má smerovať k tomu, aby sa pri vzdelávaní žiakov v jednotlivých tematických celkoch realizovali vyššie uvedené ciele vyplývajúce z kľúčových kompetencií  a pre celkové výchovu a vzdelávanie žiakov. Výchovné a vzdelávacie stratégie, ktoré v tomto predmete smerujú k utváraniu kľúčových kompetencií:
1. Komunikatívne a sociálne - interakčné spôsobilosti
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktorými žiakov vedieme:
k samostatnosti a spolupráci vo dvojiciach a menších pracovných skupinách, výmene skúseností medzi žiakmi, 
k tímovému riešeniu problémov a používaniu skupinovej práci,
k rešpektovaniu druhého, 
sprostredkovať  informácie vhodným spôsobom/text, hovorené slovo/ tak, aby každý každému porozumel
k rozvíjaniu dôvery vo vlastné schopnosti a možnosti pri riešení úloh, sebakontrole, vytrvalosti a presnosti.
2. Interpersonálne a intrapersonálne spôsobilosti
Výchovné a vzdelávacie postupy, ktorými:
vedieme žiakov poznávaniu zmyslu a cieľa učenia sa,
podporujeme u žiakov rozvoj schopností abstraktného a logického myslenia,
učíme k schopnosti využívať informačné technológie.
3. Schopnosti tvorivo riešiť problémy
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktoré žiakom umožňujú:
využívať osvojené, pojmy a postupy v praxi,
rozoznať problém, formulovať a vyberať možné riešenia,
uplatňovať základné myšlienkové operácie /porovnávanie, triedenie, analýza .../ ,
podporovať u žiakov hľadanie rôznych variantov pri riešení úloh, vyberať a zvažovať vhodnosť riešenia,
objavovať nové poznatky experimentovaním a vlastnou činnosťou,
rozvíjať sebadôveru vo vlastné schopnosti a možnosti pri riešení úloh,
korigovať nesprávne riešenie problému / vyhľadanie a oprava chýb/,
viesť k sebakontrole, k systematickej práci, vytrvalosti a presnosti.
V tomto predmete si žiaci zvykajú na rôzne vyučovacie metódy:
priameho prenosu poznatkov (živé rozprávanie, opis spojený s pozorovaním, vysvetľovanie, besedu – dialogickú metódu, didaktické hry a metódu otázok a odpovedí)
sprostredkovaného prenosu poznatkov (pozorovanie prírodnín, pokus, demonštrácia aj prostredníctvom didaktickej techniky : interaktívna tabuľa, dataprojektor, počítače....)
práce s textom ( práca s učebnicou, s pracovným zošitom a ďalšou literatúrou)
a iné aktivizujúce metódy (pojmová mapa, brainstorming atď.)
V edukačnom procese prvouky využívame nielen základnú organizačnú formu vyučovaciu hodinu, ale aj exkurziu, vychádzku. 
Hodnotenie
Kritériá a stratégie hodnotenia
Žiaci sú hodnotení v súlade s Metodickým pokynom č.22/2011 na hodnotenie žiakov základnej školy, ktoré schválilo MŠ SR pod č. 22/2011s platnosťou od 1.5.2011. 
Učiteľ posudzuje učebné výsledky žiaka objektívne a primerane náročne, pričom prihliada aj na jeho vynaložené úsilie, svedomitosť, individuálne schopnosti, záujmy . Veľký dôraz kladieme na  kladné a motivujúce hodnotenie.
Kritériá hodnotenia
Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:
komunikačných schopností, najmä ústne a písomné spôsobilosti,
čitateľskej gramotnosti,
jazykových schopností v slovenskom jazyku,
sociálnych kompetencií,
multikultúrnych kompetencií,
manuálnych zručností a ich využití v praktických cvičeniach,
umeleckých a psychomotorických schopností,
analýzy problémov a schopnosti ich riešenia,
osobnostných vlastností ako porozumenie, znášanlivosť, tolerancia, priateľstvo,
kontrolovania a regulovania svojho správania, ochrany svojho zdravia a životného prostredia a etických princípov.
Žiak je z predmetu PRÍRODOVEDA skúšaný ústne, písomne (písomne - prevažne po prebratí tematického celku) a prakticky (prezentovanie vlastných projektov) od prvého ročníka.
Prospech žiaka v predmete Prírodoveda sa klasifikuje týmito stupňami:
	1 – výborný
	2 – chválitebný
	3 – dobrý
	4 – dostatočný
	5 – nedostatočný

Výborný
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné, iba s menšími nedostatkami.
Chválitebný
Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh ,hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má menšie nedostatky v správnosti, presnosti a výstižnosti. Grafický prejav je estetický, bez väčších nepresností. Výsledky jeho činností sú kvalitné, bez väčších nedostatkov.
Dobrý
Žiak má v presnosti, celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti a chyby vie s učiteľovou pomocou opraviť. V ústnom a písomnom prejave má nedostatky v správnosti, presnosti, výstižnosti. Grafický prejav je menej estetický. V kvalite výsledkov jeho činností sú častejšie nedostatky.
Dostatočný
Žiak má v celistvosti, presnosti a úplnosti osvojenie poznatkov a zákonitostí podľa učebných osnov ako i v ich využívaní závažné medzery. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má v správnosti, presnosti a výstižnosti vážne nedostatky. V kvalite výsledkov jeho činností a v grafickom prejave sa prejavujú chyby, grafický prejav je málo estetický. Vážne chyby a nedostatky dokáže žiak s pomocou učiteľa opraviť.
Nedostatočný
Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľ. Jeho ústny a písomný prejav má v správnosti, presnosti a výstižnosti podstatné nedostatky. Kvalita výsledkov jeho činností a grafický prejav sú na nízkej úrovni. Vážne chyby a nedostatky nedokáže opraviť ani s pomocou učiteľ.
Stupnica hodnotenia pri písomných prácach:
100% až 90%	1
89% až 75%	2
74% až 50%	3
49% až 25%	4
24% až 0%	5
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete TŠV sa realizuje najmä integráciou do tematických celkov Zdravie a jeho poruchy / Zdravý životný štýl a Telesná zdatnosť a pohybová výkonnosť – žiaci sa učia primerane veku využívať aplikácie, nositeľné zariadenia (smart hodinky, športtestre) a generatívnu AI ako pomocníka pri sledovaní pohybovej aktivity, tvorbe jedálnička či tréningového plánu, pričom si zároveň osvojujú kritický a bezpečný prístup k jej výstupom a udržiavanie zdravej rovnováhy medzi pohybom a používaním technológií (digitálny wellbeing).
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.



Učebné osnovy 3. ročník
	Tematický celok/ Téma/ Počet hodín
	Obsahový štandard
	Výkonový štandard
	Prierezové témy

	Opakovanie z 2. ročníka/2                     
Úvod do prírodovedy 3.ročníka

	samostatne primerane veku rozprávať o svojich očakávaniach
poznatkov


	zopakovať si získané poznatky z 2.ročníka
	AIG, OSR, OZO, ENV, MDV

	Čo si pamätáme?
Čo sme sa naučili ?
	opakovanie učiva na základe vlastných a už získaných poznatkov
	samostatne, primerane veku prezentovať poznatky z 2.ročníka
	AIG, OSR, OZO, ENV, MDV

	Rastliny a huby /4
Rastliny
- pagaštan konský; 
- fazuľa obyčajná

	životný cyklus rastlín
naho a krytosemenné rastliny
jedovaté rastliny
	žiak vie  opísať životný cyklus známeho rastlinného druhu: stromu – pagaštan konský; byliny – fazuľa obyčajná
žiak vie, že neznáma rastlina môže byť jedovatá, vysvetliť, akým spôsobom sa môže jed dostať do tela


	AIG, OSR, OZO, ENV, MDV

	Rastliny
	životný cyklus
dĺžka života rastlín
životný cyklus rastlín
	žiak vie  že niektoré rastliny žijú kratšie a iné dlhšie
žiak vie že rastlina počas života kvitne a prinesie semená, že zo semien na jar vyrastajú nové rastliny, že niektoré rastliny na jar nevyrastajú zo semien, ale z koreňov, hľúz alebo cibúľ, ktoré sú počas zimy ukryté v zemi
	AIG, OSR, OZO, ENV, MDV 

	Rastliny

	význam lesa pre človeka
	žiak vie hodnotiť význam stromov (lesa, dreva) pre človeka, skúmať život na vybranom strome, vyhľadať chýbajúce informácie a zistenia prezentovať
	AIG, OSR, OZO, ENV, MDV

	Rastliny

	zemiak (ľuľok zemiakový), cukrová repa, pšenica ozimná 1
	žiak vie rozpoznať typické poľné plodiny, hodnotiť význam pestovania vybraných poľných plodín
	AIG, OSR, OZO, ENV, MDV PVC

	Rastliny
	liečivé rastliny, odvar, výluh, žihľava dvojdomá, repík lekársky,  lipa malolistá, skorocel kopijovitý, materina dúška
	žiak vie,  že mnohé rastliny obsahujú látky, ktoré pomáhajú liečiť zranenia a ochorenia, že liečivé látky sa nachádzajú v rôznych častiach rastliny (uvedie päť príkladov), pripraviť z liečivých bylín odvar a výluh a vysvetliť medzi nimi rozdiel
	AIG, OSR, OZO, ENV, MDV


	Opakovanie učiva
Písomná práca
	zhrnutie poznatkov z oblasti rastliny
	žiak vie vlastnými slovami zhrnúť poznatky z oblasti rastliny
	AIG, OSR, OZO, ENV, MDV

	Rastliny a huby /4
Huby
	jedlé, nejedlé a jedovaté huby, plesne, kvasinky
	žiak vie, že huby nepatria medzi rastliny, určiť na piatich hubách, či sú jedlé, nejedlé alebo jedovaté, že medzi huby zaraďujeme aj plesne a kvasinky. 
žiak vie prezentovať svoj projekt na tému: Huby
	AIG, OSR, OZO, ENV, MDV 

	Huby
	huby
	jedlé, nejedlé a jedovaté huby, plesne, kvasinky - prezentácia projektu
	AIG, OSR, OZO, ENV, MDV

	Opakovanie učiva

	zhrnutie poznatkov z oblasti huby
	žiak vie vlastnými slovami zhrnúť poznatky z oblasti huby
	AIG, OSR, OZO, ENV, MDV

	Neživá príroda a skúmanie prírodných javov /8
Vzduch a vietor, prúdenie vzduchu a zrážky
	vzduch, kyslík, oxid uhličitý, prúdenie vzduchu, vietor
	žiak vie že vzduch je potrebný pre život mnohých organizmov, že vzduch sa nachádza všade, vypĺňa priestory, ktoré sa zdajú byť prázdne, že vietor je pohybujúci sa vzduch
žiak vie vysvetliť fungovanie teplovzdušného balóna, navrhnúť spôsob merania rýchlosti a smeru prúdenia vzduchu
žiak vie navrhnúť spôsob, akým je možné merať množstvo zrážok, realizovať dlhodobé pozorovanie znakov počasia a z výsledkov vyvodiť závery
	AIG, OSR, OZO, ENV, MDV

	Teplo
	zdroje tepla, teplota látok
	žiak vie že najväčším zdrojom tepla je Slnko, že teplo vzniká aj horením látok alebo trením, že teplo tvorí aj väčšina živočíchov, že teplo spôsobuje zvyšovanie teploty látok
	AIG, OSR, OZO, ENV, MDV

	Teplota
	teplota, teplomer, telesná teplota
	žiak vie skúmať stálosť telesnej teploty, porovnať telesnú teplotu detí a dospelých, vysvetliť na príkladoch rozdiel, že niektoré látky sa zahrievajú rýchlejšie a iné pomalšie
	AIG, OSR, OZO, ENV, MDV


	Skupenstvá látok
	topenie, vyparovanie, tuhnutie
vznik dažďa, snehu a hmly
	Žiak vie že látky môžu byť v troch skupenstvách – tuhé, kvapalné a plynné, vysvetliť zmeny skupenstiev na príklade vody a použiť pri tom pojmy topenie, vyparovanie a tuhnutie, vysvetliť vznik dažďa, snehu a hmly, pričom využije poznatky o skupenských premenách

	AIG, OSR, OZO, ENV, MDV

	Kolobeh vody v prírode
	kolobeh vody v prírode
	žiak vie vysvetliť kolobeh vody v prírode
	AIG, OSR, OZO, ENV, MDV

	Rozpúšťanie a topenie
Nadľahčovanie telies vo vode

	rozdiel medzi rozpúšťaním a topením
plávajúce a neplávajúce predmety, nadľahčovanie telies vo vode
	žiak vie vysvetliť na príkladoch rozdiel medzi rozpúšťaním a topením
žiak vie že niektoré látky plávajú na vode, iné klesajú ku dnu, navrhnúť postup, ako z neplávajúceho predmetu vytvoriť plávajúci a naopak
	AIG, OSR, OZO, ENV, MDV

	Objem a hmotnosť
	objem a hmotnosť telies
	žiak vie že predmety sa javia na vzduchu ťažšie ako vo vode, že objem vyjadruje to, akú časť priestoru predmet zaberá, navrhnúť postup porovnávania (merania) objemu a hmotnosti dvoch predmetov
	AIG, OSR, OZO, ENV, MDV

	Opakovanie učiva

	zhrnutie poznatkov z oblasti neživej prírody, prírodných javov
	žiak vie vlastnými slovami zhrnúť poznatky z oblasti neživej prírody, prírodných javov
	AIG, OSR, OZO, ENV, MDV

	Človek /5
Stavba ľudského tela
	časti ľudského tela
	žiak vie vymenovať časti ľudského tela, časti horných a dolných končatín
	AIG, OSR, OZO, ENV, MDV

	Tráviaca sústava
	proces trávenia človeka
časti tráviacej sústavy, energia, stavebné látky, obezita
	žiak vie že trávenie je proces, pri ktorom si človek ponecháva v tele z potravy látky, ktoré potrebuje a zvyšok z tela vylučuje, vysvetliť proces trávenia človeka
žiak vie zakresliť časti tráviacej sústavy, vysvetliť, čo sa v zakreslených častiach sústavy deje s potravou, zdôvodniť, na čo človek využíva získanú energiu a stavebné látky, vysvetliť vznik obezity
	AIG, OSR, OZO, ENV, MDV

	Tráviaca sústava
Životospráva
	potravinová pyramída, 
správna životospráva
	žiak vie vysvetliť princíp potravinovej pyramídy, vytvoriť týždenný jedálny lístok založený na vedomostiach o správnej životospráve
	AIG, OSR, OZO, ENV, MDV

	Vylučovacia sústava
	vylučovanie, moč, potenie, pitný režim
	žiak vie vysvetliť, ako sa dostáva voda do organizmu a ako sa z neho vylučuje, zakresliť, ako sa voda dostáva do organizmu a ako sa z neho vylučuje, 
vie vysvetliť pitný režim, realizovať prieskum o pitnom režime
	AIG, OSR, OZO, ENV, MDV

	Opakovanie- projekt
	prezentácia projektu o pitnom režime, zhodnotenie výsledkov prieskumu
	žiak vie zhodnotiť výsledky prieskumu vzhľadom na vedomosti o správnej životospráve, odporučiť zmeny v pitnom režime
	AIG, OSR, OZO, ENV, MDV 

	Živočíchy /9
Ryby
	ryby, kapor obyčajný, šťuka obyčajná
	žiak vie opísať spôsob života rýb, opísať ich vzťah k prostrediu, v ktorom žijú
	AIG, OSR, OZO, ENV, MDV

	Obojživelníky
	skokan hnedý
	žiak vie opísať spôsob života obojživelníkov, opísať ich vzťah k prostrediu, v ktorom žijú
	AIG, OSR, OZO, ENV, MDV

	Plazy
	jašterica múrová, Užovka obyčajná
	žiak vie opísať spôsob života plazov, opísať ich vzťah k prostrediu, v ktorom žijú
	AIG, OSR, OZO, ENV, MDV

	Vtáky
	sýkorka veľká, lastovička obyčajná, drozd čierny
	žiak vie opísať spôsob života vtákov, opísať ich vzťah k prostrediu, v ktorom žijú
	AIG, OSR, OZO, ENV, MDV

	Cicavce
	jež tmavý, krt obyčajný, mačka domáca
	žiak vie opísať spôsob života cicavcov, opísať ich vzťah k prostrediu, v ktorom žijú
	AIG, OSR, OZO, ENV, MDV

	Bezstavovce
	živočíchy bez vnútornej kostry: babôčka  pávooká, slimák záhradný 
	žiak vie opísať spôsob života bezstavovcov, opísať ich vzťah k prostrediu, v ktorom žijú
	AIG, OSR, OZO, ENV, MDV 

	Stavovce a bezstavovce
	prezentácia projektu na tému: Živočíchy
	žiak vie prezentovať svoj projekt
	AIG, OSR, OZO, ENV, MDV

	Opakovanie /2
Opakovanie a utvrdzovanie učiva
Čo sme sa naučili?
	opakovanie učiva 3.ročníka
	žiak vie samostatne a primerane svojmu veku prezentovať nadobudnuté poznatky a zručnosti
vie ich použiť v bežnom živote
	AIG, OSR, OZO, ENV, MDV





Učebné osnovy 4. ročník
	Tematický celok/ Téma/ Počet hodín
	Obsahový štandard
	Výkonový štandard
	Prierezové témy

	Prírodné spoločenstvá
	dub letný, buk lesný, hrab obyčajný, borovica lesná, jeleň lesný,
medveď hnedý, veverica stromová, sova lesná
zvonček konáristý, rumanček roľný, nevädza poľná, lipnica lúčna,
čakanka obyčajná, koník lúčny, čmeľ zemný, križiak obyčajný
obrábanie pôdy, poľné plodiny,
zajac poľný, králik poľný, sokol
sťahovavý, škrečok poľný
vŕba biela, jelša lepkavá, trsť obyčajná, lekno biele, kapor
obyčajný, šťuka obyčajná, kačica divá, vážka, komár
potravové reťazce a potravové siete
plesnivec alpínsky, črievičník papučka, bleduľa jarná, rys ostrovid,
vydra riečna, medveď hnedý
	opísať les ako spoločenstvo rastlín a živočíchov, ktoré sú vzájomne na sebe závislé,
vysvetliť život živočíchov v lese,
opísať spôsob života typických zástupcov lesného spoločenstva,
že rastliny vyžadujú pre svoj život rôznorodé podmienky,
navrhnúť postup skúmania rôznorodosti lúčneho porastu,
vysvetliť život živočíchov v lúčnom poraste,
opísať spôsob života typických zástupcov lúčneho spoločenstva,
vysvetliť vznik polí obrábaním,
vysvetliť význam polí pre človeka,
porovnať pole s lúkou,
vytvoriť, na základe porovnania poľa s lúkou, závery o rôznorodosti rastlinstva,
vysvetliť život živočíchov na poli,
opísať spôsob života typických poľných živočíchov,
vysvetliť, že rastliny, ktoré žijú v blízkosti vodných zdrojov vyžadujú väčšie množstvo vody, v inom prostredí by neprežili,
vysvetliť, ako sa vodné rastliny prispôsobili životu vo vode,
vysvetliť, že voda je prostredím pre život mnohých živočíchov,
uviesť príklady živočíchov žijúcich priamo vo vode,
uviesť príklady živočíchov žijúcich pri vode a vodný zdroj je pre nich zdrojom potravy,
uviesť príklady živočíchov, ktoré potrebujú vodu len na rozmnožovanie,
že potravový reťazec vyjadruje potravovú závislosť jednotlivých organizmov žijúcich na určitom území,
zostaviť na základe informácií, ktoré má o organizmoch žijúcich na vybranom území, potravový reťazec
vyhľadať v informačných zdrojoch chýbajúce informácie o spôsobe života organizmov,
že niektoré rastliny sú na pokraji vyhynutia, preto sú zákonom chránené,
vysvetliť narušenie rovnováhy potravového reťazca pri vyhynutí určitej rastliny,
vysvetliť, čo sa môže stať, ak úplne vyhynie niektorý živočíšny druh,
uvažovať o vzťahoch medzi rastlinami, živočíchmi a prostredím
	AIG, OSR, OZO, ENV, MDV

	Človek
	dýchanie, spotreba kyslíka, pľúca
kvapôčková infekcia a pôvodcovia ochorení, kašeľ, kýchanie
srdce, tep
krv, červené krvinky, biele krvinky, krvné doštičky
cievy, krvný obeh
rozmnožovanie človeka, počatie, tehotenstvo, pôrod, detstvo, dospelosť, staroba, smrť
	že vdychovaný vzduch sa od vydychovaného odlišuje tým, že obsahuje menej kyslíka a viac oxidu uhličitého,
že pri zvýšenej námahe potrebuje človek viac energie (potravy) aj kyslíka (dýcha rýchlejšie),
že vo vydychovanom vzduchu sa nachádza veľa vody v podobe vodnej pary,
vysvetliť proces dýchania,
zakresliť proces dýchania,
navrhnúť postup, ako zistiť, či človek dýcha,
že so vzduchom sa do organizmu môžu dostať aj nečistoty alebo pôvodcovia ochorení,
že na zachytávanie nečistôt a pôvodcov ochorení slúži hlien, ktorý sa vylučuje v nose a v hrdle,
vysvetliť prenos ochorenia prostredníctvom kvapôčkovej infekcie,
vysvetliť obranné mechanizmy - kýchanie a kašlanie,
že srdce je sval,
že srdce je duté a pracuje ako pumpa na krv,
že na srdce sú napojené cievy, ktoré rozvádzajú krv po celom tele,
kde sa nachádza srdce, aký má tvar a aké je veľké,
že činnosť srdca sa prejavuje ako tep,
vysvetliť, ako a prečo sa zrýchľuje tep pri vynakladaní námahy,
že pravidelným cvičením sa trénuje aj srdce,
že krv je tekutina, ktorá rozvádza po tele potrebné látky,
vysvetliť, akým spôsobom sa tieto látky dostávajú do krvi,
že v krvi sa nachádzajú červené krvinky, biele krvinky a krvné doštičky,
vysvetliť význam darcovstva krvi,
že krv je rozvádzaná po tele cievami,
že cievy sa nachádzajú v celom tele,
že cievy sa rozvetvujú od najhrubších vychádzajúcich zo srdca, po najtenšie nachádzajúce sa v pokožke,
vysvetliť krvný obeh,
zakresliť krvný obeh,
vysvetliť, ako sa krvou dostávajú lieky, ale aj jedy do rôznych častí tela,
že na splodenie dieťaťa je potrebný dospelý muž a dospelá žena,
že po oplodnení ženy mužom sa v tele ženy vyvíja dieťa – žena je tehotná,
že dieťa sa v tele ženy vyvíja približne deväť kalendárnych mesiacov, pričom matka je s dieťaťom spojená pupočnou šnúrou, cez ktorú dieťa od matky prijíma potrebné látky a kyslík,
vysvetliť význam rodiny pri rozmnožovaní človeka,
opísať vývin človeka od počatia až po starobu a sústrediť sa na zmeny v raste a vývine organizmu
	AIG, OSR, OZO, ENV, MDV

	Neživá príroda a skúmanie prírodných javov
	spomaľovanie a zrýchľovanie pádu predmetov
magnet, magnetické pole, kompas
páka, hojdačka, rovnoramenné váhy, nožnice, kliešte, páčidlo,
veslo, kľučka, pevný bod
kladka, lanovka, stavebná kladka, posilňovacie stroje, pevná
kladka, voľná kladka, kladkostroj
naklonená rovina: svahové cesty –  serpentín; skrutka, sekera,
pluh, klin
ozubené koleso: bicykel, hodiny, kuchynský mechanický šľahač,
mechanická vŕtačka, vodný a veterný mlyn, súkolesie, ozubnica
Zem ako planéta, Mesiac ako družica Zeme, Slnko ako hviezda
Slnečná sústava, Merkúr, Venuša, Zem, Mars, Jupiter, Saturn,
Urán, Neptún, súhvezdie, Veľký voz, Orion
hvezdáreň, ďalekohľad, podmienky života na Zemi a vo vesmíre
	že niektoré predmety padajú k zemi rýchlejšie, iné pomalšie,
skúmaním zistiť, že to, ako rýchlo predmety padajú k zemi, závisí od veľkosti a tvaru predmetov,
skúmaním zistiť, že to, ako rýchlo predmety padajú k zemi, závisí od výšky, z ktorej padajú a od spôsobu hodu predmetov,
že magnet je predmet, ktorý priťahuje niektoré kovové predmety a nepriťahuje žiadne nekovové predmety,
skúmaním zistiť, že magnet pôsobí do určitej vzdialenosti – má okolo seba tzv. magnetické pole,
navrhnúť postup, pomocou ktorého porovná veľkosť (odmeria) magnetického poľa dvoch magnetov,
vysvetliť, ako sa k sebe správajú dva magnety,
ako sa používa kompas,
že pomocou páky môžeme nadvihnúť ťažké predmety s menšou námahou,
použiť páku,
skúmaním zistiť, že čím dlhšia je páka, tým menej sa pri nadvihovaní namáhame,
že pomocou kladky môžeme dvíhať ťažké predmety s menšou námahou,
zostrojiť pevnú kladku, voľnú kladku aj kladkostroj,
že pomocou naklonenej roviny dokážeme vyniesť veľký náklad do výšky s menšou námahou,
skúmať zmenu vynaloženej námahy pri zmene sklonu naklonenej roviny,
vytvoriť z vlastného skúmania závery,
že ozubené koleso je koleso, ktoré má na okraji zuby; tie zapadajú do zubov iných ozubených kolies,
vysvetliť, že použitím kombinácie väčších a menších kolies a ozubnice (ozubenej reťaze) môžeme meniť smer točenia ozubených kolies, rýchlosť ich točenia aj námahu, ktorú je potrebné na točenie vynaložiť,
že Zem je planéta, ktorá obieha okolo hviezdy nazývanej Slnko,
že Zem má približne guľovitý tvar a okolo Zeme obieha jej družica – Mesiac,
že Zem sa okrem pohybu okolo Slnka otáča aj okolo vlastnej osi,
že Zem sa okolo vlastnej osi otočí za jeden deň (24 hodín) a obehne okolo Slnka za jeden rok (365 dní),
demonštrovať na modeli Zeme rotáciu planéty okolo vlastnej osi a zároveň rotáciu okolo Slnka,
že Mesiac nesvieti, ale odráža svetlo dopadajúce naň zo Slnka,
vymenovať v poradí planéty slnečnej sústavy: Merkúr, Venuša, Mars, Jupiter, Saturn, Urán a Neptún,
že planéty spolu tvoria slnečnú sústavu,
charakterizovať súhvezdie ako viditeľné usporiadanie hviezd do rozpoznateľného obrazca,
rozpoznať hlavné súhvezdie zimnej oblohy – Orion a hlavné súhvezdie letnej oblohy – Veľký voz,
graficky znázorniť usporiadanie slnečnej sústavy,
že vo vesmíre nie je vzduch,
vysvetliť, akými spôsobmi človek skúma vesmír,
zvážiť, aké podmienky by musela mať planéta na to, aby na nej človek prežil.
	AIG, OSR, OZO, ENV, MDV 

